Zverejnenie zámeru prenájmu majetku obce Vysoká  nad Kysucou z dôvodu hodného osobitého zreteľa

Obec Vysoká nad Kysucou zverejňuje zámer prenájmu nebytových priestorov obce Vysoká nad Kysucou v súlade s ustanovením § 9aa ods. (2) písmena e) zákona č. 138/1991 Zb. o majetku obcí z dôvodu hodného osobitného zreteľa a to nebytové priestory v budove Domu služieb č. 200 – miestnosť č. 17, evidovanej na liste vlastníctva č. 1479, vedenom Okresným úradom Čadca, katastrálny odbor pre obec Vysoká nad Kysucou, okres Čadca, katastrálne územie Vysoká nad Kysucou, žiadateľovi: Anton Dorociak - Stolária, Nižný koniec č. 101, 023 55  Vysoká nad Kysucou, IČO: 45653160.  

Predmet nájmu bude: 

Miestnosť č. 17 v budove Domu služieb č. 200 o výmere 26,133 m²

Výška nájomného - 20,00 €/m2/rok
Výška nájomného je zvýšená o priemernú infláciu za rok 2024 o 2,8 % je 20,56 €/m2/rok a za rok 2025 o 4 % je 21,38 €/m2/rok.

Ročné nájomné za prenajaté priestory spolu vo výške 558,72 € + služby spojené s užívaním nebytového priestoru (energie – vykurovanie, voda, elektrina). Mesačné nájomné vo výške 46,56 € splatné pravidelne vždy mesiac vopred na účet prenajímateľa + zálohová platba spojená s užívaním nebytového priestoru (energie – vykurovanie, voda, elektrina). 
(Výška nájmu bola určená v zmysle §4, písm. A ods. 1) Všeobecne záväzného nariadenia                    č. 7/2024 o prenájme nebytových priestorov a inventárneho majetku vo vlastníctve obce Vysoká nad Kysucou).
K nájomnému bola započítaná priemerná miera inflácie v SR, ktorá dosiahla úroveň za rok 2024 2,8 % a za rok 2025 4 %. Tieto miery inflácie boli k uvedeným rokom potvrdené Štatistickým úradom SR. Nájomné bude každoročne upravené o mieru inflácie v SR, ktorú k príslušnému kalendárnemu roku určí Štatistický úrad SR.
Prenájom sa stanovuje na dobu určitú a to na 3 roky odo dňa podpisu nájomnej zmluvy.

Dôvod hodný osobitého zreteľa:

Miestnosť č. 17 nachádzajúca sa v budove s. č. 200 bola doposiaľ v prenájme žiadateľa Anton Dorociak - Stolária, Nižný koniec č. 101, 023 55  Vysoká nad Kysucou, IČO: 45653160, využívaná ako predajňa Stolária. ktorá obyvateľom obce ponúka stolársky sortiment. Žiadateľ si doposiaľ plnil všetky záväzky načas a nie je dlžníkom voči obci Vysoká nad Kysucou. Obec Vysoká nad Kysucou aktuálne neeviduje žiadne ďalšie žiadosti o uvedené priestory a je v záujme obce, aby boli priestory účelne a hospodárne využívané i naďalej a aby ponúkaná obchodná činnosť (predaj stolárskeho sortimentu) ostala v obci zachovaná.

Prenájom nebytových priestorov vo vlastníctve obce Vysoká nad Kysucou za účelom ich využitia ako predajne Stolária spĺňa podmienky prenájmu z dôvodu hodného osobitého zreteľa v zmysle Článku 14, odstavec 8., písmeno g) a j) Zásad hospodárenia a nakladania s majetkom obce Vysoká nad Kysucou.

                                                                                                         Mgr. Anton Varecha

                                                                                                               starosta obce
Vo Vysokej nad Kysucou, dňa 22. 10. 2026
Zverejnené na úradnej tabuli a webovej stránke obce Vysoká nad Kysucou dňa 22. 10. 2026
